text: फिल्म में आमिर-अमिताभ बच्चन के अलावा कैटरीना कैफ और फातिमा सना शेख भी हैं। फिल्म में आमिर खान एक ठग बने दिखाई दे रहे हैं। फिल्म में आमिर के कैरेक्टर का नाम है ‘फिरंगी’। फिरंगी भोजपुरी बोलता है। आमिर ने फिल्म से अपना फर्स्ट लुक शेयर करते हुए भी कुछ इस तरह से इंट्रो दिया था- ‘और इ हैँ हम, फिरंगी मल्लाह…हम से ज्यादा नेक इन्सान इस धरती पे कहीं नहीं मिलेगा आपको…सच्चाई तो हमरा दूसरा नाम है, और भरोसा हमरा काम…दादी कसम !!!’ फिल्म में आमिर हर बार की तरह इस बार भी कुछ अलग और हटकर अपने फैन्स के लिए ला रहे हैं। ऐसे में आमिर के चाहने वाले इस फिल्म को देखने सिनेमाघरों में पहुंच रहे हैं। जानते हैं कैसा चल रहा है फिल्म का प्रदर्शन, इसके अलावा यहां जानिए सेलेब्स और पब्लिक रिव्यू:-